U znak solidarnosti s ukrajinskim kolegama i ukrajinskim narodom, Hrvatsko narodno kazalište u Zagrebu pokrenulo je humanitarnu akciju Hrvatsko narodno kazalište u Zagrebu za Ukrajinu kojoj je svrha pomoć i financijska potpora Akademskom kazalištu opere i baleta Taras Ševčenko u Kijevu. Novac će se iskoristiti za kupnju lijekova za umjetnike te za liječenje i pomoć umjetnicima pogođenima ratom a donacije je moguće uplatiti sve do 6. srpnja kada završava humanitarna akcija.
Ovo je samo jedna u nizu akcija koje zagrebački HNK organizira s ciljem osviještenosti o tragičnim događanjima u ratom zahvaćenoj Ukrajini.